ผู้ช่วยผู้ใหญ่บ้านช่วยรอด ลูกเรือเครียดกระโดดทะเลหนี ลอยคอ10ชม.จนหมดแรง
ภาพ : ชาวบ้าน,ผู้ช่วยผู้ใหญ่บ้านที่ระยอง ช่างสังเกต ช่วยหนุ่มลูกเรือประมงไดหมึก นุ่งกางเกงในตัวเดียวคว้าเสื้อชูชีพโดดน้ำหนี ขณะเรือกำลังจะเข้าฝั่ง ลอยคอในทะเล 10 ชม. จนใกล้หมดแรง บอกเครียด อยากกลับบ้านที่ จ.ตรัง,ผู้สื่อข่าวได้รับการเปิดเผยจาก นายสุพัฒน์ พันธุ์พิริยะ อายุ 57 ปี ผู้ช่วยผู้ใหญ่บ้านหมู่ 5 ต.พลา อ.บ้านฉาง จ.ระยอง เล่าว่า เมื่อช่วงสายของวานนี้ (11 มิ.ย.) ตนเสร็จจากการประชุมกลุ่มประมงเล็กบริเวณชายทะเล ศาลาปากคลอง หมู่ 5 มองไปบริเวณท้องทะเลเห็นคล้ายคนผลุบๆ โผล่ๆ อยู่ช่วงหัวสะพานปลา จึงเอะใจ เดินลงไปดูที่ชายหาด ปรากฏว่าเป็นชายนุ่งกางเกงในตัวเดียว สวมชูชีพด้วย กำลังลอยคอลักษณะหมดแรง ตนจึงรีบลงน้ำไปพาตัวเข้าฝั่ง ซึ่งชายดังกล่าวไม่มีแรง ตนจึงให้ขี่หลังนำมาพักที่ศาลาปากคลอง หาน้ำหาข้าวให้กินเพื่อที่จะมีแรง,สอบถามทราบชื่อ นายปรีชา หนูขาว อายุ 45 ปี ชาว จ.ตรัง เป็นลูกเรือประมงไดหมึกลำหนึ่ง อยู่ตำบลแสมสาร อำเภอสัตหีบ จังหวัดชลบุรี โดยมาเป็นลูกเรืออยู่ประมาณสองเดือน ก่อนเกิดเหตุนายปรีชา ได้ออกเรือไดหมึกไปกับไต้ก๋งและลูกเรืออีก 4-5 คน ช่วงสองเดือนที่ผ่านมาจับหมึกได้น้อย ทำให้ได้รับเงินส่วนแบ่งน้อย ไม่พอค่าใช้จ่าย และเวลาออกเรือ เพื่อนๆ ลูกเรือด้วยกันก็ไม่ค่อยคุยด้วย จึงเกิดความเครียดอยากกลับบ้าน พยายามหาโอกาสช่วงที่เรือกำลังกลับเข้าฝั่งท่าเรือแสมสาร ซึ่งห่างจากฝั่งประมาณ 1 กม.เศษ จึงตัดสินใจคว้าชูชีพกระโดดลงทะเล หนีมาตั้งแต่ช่วงเวลาประมาณ 5 โมงเย็น ของวันที่ 10 มิ.ย. แล้วลอยคออยู่ในน้ำ พยายามเอาตัวเองเข้าหาฝั่ง จนมีคนมาพบ ซึ่งตนอยากกลับบ้านเกิดที่จังหวัดตรัง เพื่อหางานอย่างอื่นทำ,นายสุพัฒน์ กล่าวว่า นายปรีชาไม่มีอะไรติดตัวมาเลย นอกจากสวมกางเกงในตัวเดียว และเสื้อชูชีพ เบื้องต้นตนและชาวบ้านจะหาทางช่วยเหลือ หากอยากกลับบ้านเกิดที่จังหวัดตรัง ก็จะรวบรวมเงินจากชาวบ้านเป็นค่าเดินทางให้ แต่ตอนนี้คงต้องพักอยู่ที่วัดไปก่อน.
ผู้ช่วยผู้ใหญ่บ้านที่ระยอง ช่างสังเกต ช่วยหนุ่มลูกเรือประมงไดหมึก นุ่งกางเกงในตัวเดียวคว้าเสื้อชูชีพโดดน้ำหนี ขณะเรือกำลังจะเข้าฝั่ง ลอยคอในทะเล 10 ชม. จนหมดแรง บอกเครียด อยากกลับบ้าน จ.ตรัง
ลูกเรือ,ลอยคอในทะเล,กระโดดทะเล,ระยอง,ข่าวโซเชียล,ข่าวทั่วไป